GUÈRRA-E-PATZ-IV-WEB	Quan auie besonh d‟enquimerar-se per quauquarren, era desencusa ère Nikolai e era sua salut; quan volie parlar sarcasticaments, era desencusa alistada ère era comdessa Maria; quan auie besonh d‟exercir es sòns organs bocaus (causa que generauments se passaue tàs sèt dera tarde, après auer hèt era digestion ena sua cramba, ena escurina) era desencusa ère tostemp es madeishes istòries condades a identics audidors.